b'\n_START_ARTICLE_\nVoice in the Wind\n_START_SECTION_\nInnspillingsfakta\n_START_PARAGRAPH_\nFilmen ble spilt inn fra 21. mai 1943 til begynnelsen av juni 1943 i Talisman Studio.\n_START_SECTION_\nFakta om filmen\n_START_PARAGRAPH_\nArbeidstittelen til denne filmen var Strange Music._NEWLINE_Voice in the Wind var den f\xc3\xb8rste og eneste produksjonen til Arthur Ripley og Rudolph Monter._NEWLINE_En artikkel i The Hollywood Reporter fra april 1943 hevdet at produsentene Ripley og Monter fors\xc3\xb8kte \xc3\xa5 l\xc3\xa5ne Akim Tamiroff fra Paramount Pictures for \xc3\xa5 spille i denne filmen._NEWLINE_If\xc3\xb8lge en artikkel i The New York Times hadde Ripley og Monter opprinnelig inng\xc3\xa5tt en avtale med PRC om \xc3\xa5 utgi filmen, som ble spilt inn i Talisman studio i elleve dager uten omtagninger. Produsentene tilbrakte deretter tre og en halv m\xc3\xa5ned i redigeringsrommet og presenterte en versjon uten lydeffekter eller musikk. Da PRC bed\xc3\xb8mte filmen som for pretensi\xc3\xb8s solgte Arthur Ripley-Rudolph Monter Productions rettighetene til United Artists som deretter bidro med midler for \xc3\xa5 gj\xc3\xb8re filmen ferdig._NEWLINE_If\xc3\xb8lge en artikkel i The Hollywood Reporter fra mai 1944 begj\xc3\xa6rte forfatteren May Davies Martinet rettslig \xc3\xa5 f\xc3\xa5 stanset United Artists i \xc3\xa5 distribuere filmen. Hennes begrunnelse var at tittelen og temaet var stj\xc3\xa5let fra en novellette som hun hadde utgitt i 1942. En dommer avslo begj\xc3\xa6ringen i juni 1944._NEWLINE_En artikkel i The Hollywood Reporter fra august 1944 meddelte at manusforfatteren Jack DeWitt reiste s\xc3\xb8ksm\xc3\xa5l mot produsentene og hevdet at filmen bygde p\xc3\xa5 flere artikler som han hadde skrevet. If\xc3\xb8lge artikler i The Hollywood Reporter ble s\xc3\xb8ksm\xc3\xa5let l\xc3\xb8st gjennom et utenrettslig forlik. DeWitt fikk 10% av overskuddet. _NEWLINE_Filmen ble nominert til en Oscar for beste lydmiks og en Oscar for beste originalmusikk.'